মাঠের বাইরে অন্য ভূমিকায় অভিষেক শর্মা!

ওয়েব ডেস্ক : ২২ গজে প্রতিপক্ষের কাছে ‘ভয়’ তিনি। কিন্তু এবার মাঠের বাইরে অন্য ভূমিকায় দেখা যাবে ভারতের তারকা ব্যাটার অভিষেক শর্মাকে (Abhishek Sharma)! সম্প্রতি তাঁকে সংবর্ধনা দেওয়া হয়েছিল ফরাসি দূতাবাসের (French Embassy) তরফে। সূত্রের খবর, এবার অভিষেককে ব্র্যান্ড অ্যাম্বাসেডর (Brand Ambassador) করার কথা ভাবছে তারা।

গত টি২০ বিশ্বকাপে একদম ফর্মে ছিলেন না অভিষেক(Abhishek Sharma)। তবে ফাইনালে নিউজিল্যান্ডের বিরুদ্ধে অর্ধশতরান করেছেন তিনি। সঞ্জু স্যামসনের সঙ্গে জুটি বেঁধে ৯২ রানের পার্টনারশিপ করেন তিনি। যার ফলে ভারতের কাছে ম্যাচ জেতা সহজ হয়ে গিয়েছিল। শেষে ৯৬ রানে বিশ্বকাপ জিতে নিয়েছে টিম ইন্ডিয়া (Team India)।

আরও খবর : গৌরব-কৃতিকার বিয়ের আসরে তুমুল নাচ যুবরাজ, শেহওয়াগের! নেট দুনিয়ায় ঝড় তুলল এই ভিডিও

আগামী রবিবার বোর্ডর নমন অ্যাওয়ার্ডসে ভারতীয় বিশ্বকাপ জয়ী টিমকে সংবর্ধনা দেওয়া হতে পারে। এদিকে তার আগে ফরাসি দূতাবাসের (Brand Ambassador) তরফে অভিষেক শর্মাকে বৃহস্পতিবার আমন্ত্রণ জানানো হয়েছিল। তার পরে তাঁকে সংবর্ধিত করা হয়। পাশাপাশি বলা হয়েছে, তারা ভারতের তারকা ব্যাটারকে আমন্ত্রণ জানাতে পেরে আপ্লুত।

অন্যদিকে সূত্রের খবর, অভিষেক শর্মাকে (Abhishek Sharma) নিজেদের ব্র্যান্ড অ্যাম্বাসেডর করতে চাইছে ফরাসি দূতাবাস। তবে এ নিয়ে অভিষেকের তরফে কিছু জানানো হয়নি। জানা যাচ্ছে, আপাতত তিনি দিল্লিতেই থাকবেন। তারপর তিন-চার দিন ছুটিতে যাওয়ার পরিকল্পনা রয়েছে অভিষেকের। সেখান থেকেই ফিরে আইপিএল খেলবেন তিনি। সানরাইজার্স হায়দরাবাদ ক্যাম্পে যোগ দিতে পারেন ২০ মার্চ থেকে। আর প্রথম ম্যাচে তাঁকে খেলতে হবে আরসিবি’র বিরুদ্ধে।